wickkiey/tamil-wikipedia-markdown huggingface dataset:
# ஆனைக்கொய்யா உற்பத்தி அடிப்படையில் நாடுகளின் பட்டியல்

**ஆனைக்கொய்யா உற்பத்தி அடிப்படையில் நாடுகளின் பட்டியல்** (*List of countries by avocado production*) உணவு மற்றும் விவசாய அமைப்பின் பெருநிறுவன புள்ளியியல் தரவுத்தளத் தரவுகளின் அடிப்படையில் 2016 ஆம் ஆண்டு முதல் 2018 ஆம் ஆண்டு வரையிலான காலத்தில் உற்பத்தி செய்யப்பட்ட ஆனைக்கொய்யா உற்பத்தியின் அடிப்படையில் நாடுகள் இங்கு பட்டியலிடப்பட்டுள்ளன. 2018 ஆம் ஆண்டில் வெள்ளரிக்காயின் மொத்த உலக உற்பத்தி 6,407,171 மெட்ரிக் டன்னாக இருந்தது, 2017 ஆம் ஆண்டு உற்பத்தி செய்யப்பட்ட 6,005,285 மெட்ரிக் டன்னிலிருந்து இது 6.7% அதிகமாகும். உலக ஆனைக்கொய்யா உற்பத்தியில் மெக்சிகோ முதலிடம் வகிக்கிறது. உலக அளவு உற்பத்தியில் 34 சதவீதம் ஆனைக்கொய்யாவை உற்பத்தி செய்து மெக்சிகோ இச்சாதனையை ஈட்டியுள்ளது. சார்ந்துள்ள நாடுகள் சாய்வெழுத்துகளில் குறிக்கப்பட்டுள்ளன.  

## உற்பத்தி செய்யும் நாடுகள்

| நாடு/மண்டலம் | 2018 | 2017 | 2016 |
| --- | --- | --- | --- |
| 2,184,663 | 2,029,886 | 1,889,354 |  |
| 644,306 | 637,688 | 601,349 |  |
| 504,517 | 466,796 | 455,394 |  |
| 410,094 | 363,157 | 304,938 |  |
| 326,666 | 308,166 | 294,389 |  |
| 235,788 | 212,873 | 196,545 |  |
| 233,933 | 217,688 | 176,045 |  |
| 168,528 | 170,261 | 125,237 |  |
| 139,685 | 133,453 | 130,290 |  |
| 131,720 | 110,000 | 101,500 |  |
| 128,743 | 126,103 | 124,863 |  |
| 127,568 | 63,045 | 89,546 |  |
| 124,931 | 127,480 | 122,184 |  |
| 124,506 | 131,950 | 139,013 |  |
| 92,239 | 97,358 | 86,769 |  |
| 90,699 | 92,294 | 91,284 |  |
| 89,592 | 92,936 | 91,509 |  |
| 75,221 | 74,363 | 73,479 |  |
| 65,773 | 65,744 | 65,715 |  |
| 63,486 | 56,501 | 67,600 |  |
| 52,389 | 57,351 | 64,982 |  |
| 51,170 | 41,695 | 42,256 |  |
| 50,542 | 30,606 | 34,781 |  |
| 37,983 | 37,119 | 36,255 |  |
| 26,777 | 26,596 | 26,413 |  |
| 25,525 | 22,903 | 24,369 |  |
| 19,443 | 19,440 | 19,572 |  |
| 18,605 | 36,088 | 10,537 |  |
| 18,232 | 20,995 | 16,118 |  |
| 15,882 | 15,803 | 15,765 |  |
| 15,000 | 12,368 | 12,368 |  |
| 12,452 | 12,509 | 12,497 |  |
| 10,031 | 9,782 | 9,533 |  |
| 9,385 | 9,253 | 9,109 |  |
| 9,383 | 9,124 | 8,988 |  |
| 8,834 | 8,276 | 8,195 |  |
| 8,586 | 5,874 | 1,383 |  |
| 8,238 | 6,912 | 9,296 |  |
| 7,511 | 7,133 | 8,800 |  |
| 4,831 | 4,688 | 4,545 |  |
| 4,154 | 4,125 | 4,095 |  |
| 3,164 | 2,765 | 1,950 |  |
| 2,819 | 2,986 | 3,183 |  |
| 2,518 | 2,568 | 1,926 |  |
| 2,349 | 2,395 | 2,448 |  |
| 1,766 | 1,633 | 1,800 |  |
| 1,640 | 1,756 | 1,731 |  |
| 1,618 | 1,847 | 2,960 |  |
| 1,549 | 1,550 | 1,551 |  |
| ** | 1,491 | 900 | 900 |
| 1,396 | 1,371 | 1,345 |  |
| 1,368 | 1,350 | 1,331 |  |
| 1,051 | 1,051 | 1,049 |  |
| 954 | 927 | 901 |  |
| ** | 771 | 706 | 1,167 |
| 758 | 746 | 733 |  |
| ** | 732 | 757 | 730 |
| 714 | 717 | 810 |  |
| 677 | 654 | 639 |  |
| 644 | 631 | 617 |  |
| ** | 352 | 356 | 353 |
| 337 | 346 | 354 |  |
| 333 | 328 | 322 |  |
| ** | 210 | 211 | 213 |
| 160 | 169 | 179 |  |
| ** | 119 | 118 | 120 |
| ** | 35 | 33 | 25 |
| ** | 22 | 21 | 21 |
| 13 | 13 | 13 |  |
# அலனா கோல்மி



**அலனா கோல்மி** (*Alana Golmei*) இந்தியாவின் மணிப்பூர் மாநிலத்தைச் சேர்ந்த ஒரு மனிதநேய ஆர்வலராவார். செயற்பாட்டாளராகவும் வழக்கறிஞராகவும் உள்ள இவர் பன்னு அறக்கட்டளையின் நிறுவனருமாவார்.  

பெண்களுக்கு எதிரான வன்முறைகள் பாலின அடிப்படையிலான பாகுபாடுகள், உடல் மற்றும் மன இடர்பாடுகளை களைந்து பெண்களின் கவுரவத்தைப் பாதுகாப்பதை இந்த அறக்கட்டளை தனது நோக்கமாக உறுதிபூண்டுள்ளது, மேலும் சாதி, வர்க்கம், இனம், மதம் மற்றும் புவியியல் பகுதி ஆகியவற்றைப் பொருட்படுத்தாமல் பெண்களுக்கு எதிரான அனைத்து வகையான பாகுபாடுகள் மற்றும் குற்றங்களுக்கு எதிராக பன்னு அறக்கட்டளை பாடுபடுகிறது.  

தில்லி பர்மா மையத்தின் நிறுவன உறுப்பினராகச் செயல்படும் அலனா 2007 ஆம் ஆண்டில் வடகிழக்கு ஆதரவு மையம் & உதவி மையத்தைத் தொடங்கினார். பெண்கள், வடகிழக்கு மக்கள், தில்லியில் உள்ள பழங்குடி சமூகத்தைச் சேர்ந்தவர்களுக்கு தேசிய தலைநகர் பிராந்தியத்தில் துன்புறுத்தல்கள் மற்றும் இடர்பாடுகளைத் தடுப்பதை இம்மையம் நோக்கமாகக் கொண்டு செயல்படுகிறது.  

வடகிழக்கு இந்தியாவைச் சேர்ந்த மக்கள் தில்லியில் எதிர்கொள்ளும் பெரும் பிரச்சினைகளைக் கையாள்வதில் அலனா கோல்மி முன்னணியில் இருந்தார்.  

கோல்மிக்கு 2016 ஆம் ஆண்டு மகளிர் தினமான மார்ச்சு மாதம் 8 ஆம் தேதியன்று தில்லி சாதனை மகளிர் விருது வழங்கப்பட்டது.
# கிருஷ்ணா போசு


**கிருஷ்ணா போசு** (*Krishna Bose*; 26 திசம்பர் 1930 – 22 பிப்ரவரி 2020) ஒரு இந்திய அரசியல்வாதியும், கல்வியாளரும், சமூக ஆர்வலரும் ஆவார். இவர் அகில இந்திய திரிணாமுல் காங்கிரசுக் கட்சி வேட்பாளராக மேற்கு வங்கத்தின் யாதவ்பூர் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 40 வருடங்கள் கொல்கத்தா நகரக் கல்லூரியில் கற்பித்தார், அதன்பிறகு 8 ஆண்டுகள் அதன் அதிபராக இருந்தார்.  

## ஆரம்ப வாழ்க்கை மற்றும் பின்னணி
கிருஷ்ணா 1930 டிசம்பர் 26 அன்று டாக்காவில் சாரு சி.சவுத்ரி, சாயா தேவி சத்துரணி ஆகியோருக்கு பிறந்தார். இவரது தந்தை அரசியலமைப்பு ஆய்வுகளில் நிபுணத்துவம் பெற்றவர், மேற்கு வங்க சட்டமன்றத்தின் செயலாளர்களில் ஒருவராக இருந்தார். கிருஷ்ணா 9 டிசம்பர் 1955 திசம்பர் 9 இல் சிசீர் குமார் போசை மணந்தார். இவர்களுக்கு இரண்டு மகன்கள், ஒரு மகள் உள்ளனர். சிசிர் போஸ் சுபாஷ் சந்திர போசின் அண்ணன் சரத் சந்திர போசின் மகன். இவரும் பிரித்தானிய அரசுக்கு எதிராக போராடி, லாகூர் கோட்டை மற்றும் செங்கோட்டை சிறையில் அடைக்கப்பட்டவர்.  

கிருஷ்ணா போசு இளங்கலை மற்றும் முதுகலைப் பட்டங்களை கல்கத்தா பல்கலைக்கழகம், கல்கத்தா, மேற்கு வங்காளம் மற்றும் பட்காஹந்த் இசை நிறுவனம், லக்னோ, உத்தரப் பிரதேசம் ஆகியவற்றில் உள்ள ஆங்கில இலக்கியத்தில் முதுகலை பயின்றார்.  

## பணி
கொல்கத்தா நகர கல்லூரியில் 40 ஆண்டுகள் பங்களித்த கிருஷ்ணா, ஆங்கிலத் திணைக்களத்தின் தலைவராக இருந்தார், மேலும் எட்டு ஆண்டுகளாக கல்லூரியின் அதிபராக பணியாற்றினார்.  

1996-1998 காலகட்டத்தில் ஜாதவ்பூரில் இருந்து காங்கிரஸ் உறுப்பினராக 11 வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். இவர் 12, (1998-1999) மற்றும் 13 வது (1999-2004) மக்களவைகளில் நாடாளுமன்ற உறுப்பினராகவும் இருந்தார். இவர் தனது 3-வது தவணையில், வெளிவிவகாரங்களுக்கான குழுத் தலைவர், பொது நோக்கக் குழு உறுப்பினர், காப்புரிமைக்கான கூட்டுக்குழு (இரண்டாவது திருத்தம்) மசோதா, 1999 உறுப்பினர், அலுவல் மொழிக்கான குழு உறுப்பினர் போன்ற பதவிகளில் பணியாற்றினார்.  

## ஆர்வங்களும், சாதனைகளும்
போஸ் பொது வேலைகளில் தீவிரமாக ஈடுபட்டார். இவர் கல்கத்தாவின் குழந்தை சுகாதார நிறுவனத்தின் அறக்கட்டளையின் தலைவராக இருந்தார் மற்றும் நேதாஜி ஆராய்ச்சி பணியகத்தின் தலைவராக இருந்தார், விவேக் சேதானாவின் தலைவர்-பின்தங்கிய பெண்கள் மற்றும் குழந்தைகளுக்கான இலாப நோக்கற்ற அமைப்பு மற்றும் பன்னாட்டு அரங்கம் இன் உறுப்பினர் தேவை தேஷ், ஆனந்தசார் பேட்ரிக், ஜக்தோர், அம்ரித் பஜார் பட்ரிகா, அரச தந்தி, டெலிகிராப் ஆகிய ஆங்கில மற்றும் பெங்காளி பத்திரிகைகளுக்கான எழுத்தாளராக திக்ரெஷ் இருந்தார். பெண்மணி மற்றும் குழந்தைகள் வளர்ச்சியின் பகுதிகளிலும், ஊனமுற்றவர்களின் நலனுக்காகவும் இவர் பணிபுரிந்தார்.  

## மறைவு
89 வது வயதில் கொல்கத்தாவில் இஎம் பைபாஸ் மருத்துவமனையில் 2020 ஆம் ஆண்டு பிப்ரவரி 22 அன்று அல்போஸ் இறந்தார். இவர் வயது தொடர்பான நோய்களால் பாதிக்கப்பட்டிருந்தார், சில நாட்களுக்கு முன்பு இரண்டாவது பக்கவாதம் ஏற்ப்பட்டது.
# புயா

**புயாக்கள்** (*Puyas*) என்பவை தொன்மையான மணிப்பூரி மொழி கையெழுத்துப் பிரதிகளைக் குறிக்கின்றன. பரம்பரை, இலக்கியம், வரலாறு, அரசாட்சி, நிர்வாகம், உருவாக்கம் மற்றும் அண்டவியல், தத்துவம், கவிதை, மத நம்பிக்கைகள் போன்ற பல கருப்பொருள்களை இவை உள்ளடக்கியுள்ளன.  

இந்த புயாக்கள் எதுவும் தொழில்முறை வரலாற்றாசிரியர்களால் தேதியிடப்படவில்லை அல்லது தீவிர உரை-விமர்சன ஆய்வுக்கு உட்பட்டவை என்று 2005 ஆம் ஆண்டில் சரோச் பராட்டு என்ற ஆய்வாளர் குறிப்பிட்டுள்ளார். மணிப்பூரி வரலாற்றை புனரமைப்பதில் உள்ளூர் எழுத்தாளர்கள் புயாக்களை நம்பகமான ஆதாரங்களாக கருதும் போக்கை இவர் விமர்சித்தார். வரலாறு மற்றும் பாரம்பரியத்தை மீண்டும் கண்டுபிடிப்பதை ஆதரிப்பதற்காக மணிப்புரி மொழி தேசியவாதிகளால் புயாக்கள் போலியாக உருவாக்கப்பட்டவை என்றும் அறிஞர்கள் குறிப்பிடுகின்றனர்.
# வட்டிலப்பம்


**வட்டலாப்பம்** / **வட்டலாப்பம்** (*Watalappam*; இலங்கை மலாய்:*serikaya*) என்பது தேங்காய் கூழ் தேங்காய் கலப்புனவு ஆகும். இதில் செறிவூட்டப்பட்ட பால், வெல்லம், முந்திரி, முட்டை, பல்வேறு மசாலா பொருட்கள் (ஏலக்காய், கிராம்பு மற்றும் சாதிக்காய் உள்ளிட்ட) சேர்க்கப்பட்டிருக்கும். சில நேரங்களில் தடித்த பாண்டான் சாறு அல்லது துருவப்பட்ட வெனிலா காய் சேர்க்கப்பட்டிருக்கும்.  

18ஆம் நூற்றாண்டில் ஒல்லாந்தர் கால இலங்கை ஆட்சியின் போது இந்தோனேசியாவிலிருந்து இலங்கைக்குக் குடிபெயர்ந்த இலங்கை மலாய்க்காரர்களால் இந்த உணவு கொண்டு வரப்பட்டதாக நம்பப்படுகிறது. வட்டலாப்பம் என்பது தமிழ் மொழியில் மருவிய சொல்லாக இருக்கலாம். *வாட்டில் (Vattil) என்பது* கோப்பையினையும் மற்றும் *அப்பம்* என்பது அணிச்சலையும் குறிக்கும். இதனாலே இது வட்டலாப்பம் (கப் கேக்) என அழைக்கப்படுகிறது. இந்த உணவு உண்மையில் தமிழ் மக்கள் அறிந்திருக்கவில்லை. முட்டை, தேங்காய்ப் பால், பனை சர்க்கரை மற்றும் பாண்டன் அல்லது ஸ்க்ரூபின் இலைகளால் வேகவைத்த உணவான இது செரிக்காயா எனப்படும் மலாய் இனிப்பு வகையிலிருந்து பெறப்படுகிறது. தோற்றத்தின் அடிப்படையில் இரண்டு உணவுகளுக்கும் ஒற்றுமையுள்ளது. இது இடச்சுக்காரர்களிடமிருந்து பெறப்பட்ட வார்த்தையாகக் கூட இருக்கலாம். விலா அதாவது கஸ்டார்ட் என்பது வட்டார வழக்காக இலங்கை சோனகர் வட்டாரத்தைப் பயன்படுத்தி வட்டில்-அப்பன் என்ற தமிழ்ப் பெயராகப் பயன்படுத்தப்பட்டது.  

இலங்கையின் முசுலீம் சமூகத்துடன் தன்னை அடையாளம் காட்டிக்கொண்ட இனிப்பான இது, ஈகைத்திருநாள், ரமலான், திருமணங்கள், மத விழாக்கள் மற்றும் பிற சமூக விழாக்கள் மற்றும் கொண்டாட்டங்களின் போது பிரபலமாக உள்ளது.  

## இதையும் பார்க்கவும்

- இலங்கை உணவு முறைகள்
# அசோக் குமார் யாதவ்


**அசோக் குமார் யாதவ்** (*Ashok Kumar Yadav*)(பிறப்பு 21 ஜூன் 1970) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராவார்.  

## மக்களவை உறுப்பினராக
அசோக் குமார் 2019 இந்திய பொதுத் தேர்தலில் பீகார், மதுபனீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் போட்டியிட்டு 18ஆவது மக்களவை உறுப்பினராக அசோக் குமார் உள்ளார்.  

## சட்டமன்ற உறுப்பினராக
இவர் பிப்ரவரி 2005, அக்டோபர் 2005 மற்றும் மீண்டும் 2010இல் பாரதிய ஜனதா கட்சியின் உறுப்பினராக கியோட்டியிலிருந்து (விதான் சபா தொகுதி) பீகார் சட்டமன்றத்திற்குத் தேர்ந்தெடுக்கப்பட்டார். இவர் பாஜக தலைவர் உக்கும்தேவ் நாராயண் யாதவின் மகனாவார்.
# வவுனியாப் பல்கலைக்கழகம்


**வவுனியாப் பல்கலைக்கழகம்** (*University of Vavuniya*; சுருக்கமாக *UoV*) என்பது இலங்கையின் வடக்கே வவுனியாவில் இயங்கும் ஒரு பொதுப் பல்கலைக்கழகம் ஆகும். யாழ்ப்பாணப் பல்கலைக்கழகத்தின் கீழ் இயங்கிய வவுனியா வளாகத்தைப் பல்கலைக்கழகமாகத் தரமுயர்த்தும் அறிவிப்பை இலங்கை அரசு 2021 யூன் மாதத்தில் அறிவித்தது. அதிகாரபூர்வமாக இப்பல்கலைக்கழகம் 2021 ஆகத்து 1-இல் ஆரம்பமானது. இப்பல்கலைக்கழகத்தின் முதலாவது உபவேந்தராக பேராசிரியர் தம்பு மங்களேசுவரன் அன்றைய அரசுத்தலைவர் கோட்டாபய ராஜபக்சவினால் நியமிக்கப்பட்டார்.  

## வரலாறு
1991 இல், பிரயோக கணிதமும் கணித்தலும், கணக்கியல், நிதித்துறை ஆகிய கற்கை நெறிகளுக்காக வவுனியா நகரில் வட மாகாண இணைப் பல்கலைக்கழகக் கல்லூரி ஆரம்பிக்கப்பட்டது. 1997 மார்ச் 26 முதல் இக்கல்லூரியை யாழ்ப்பாணப் பல்கலைக்கழகத்தின் வவுனியா வளாகமாக செயற்படுவதற்கான வர்த்தமானி அறிவித்தல் வெளியிடப்பட்டது. 1997 ஏப்ரல் 1 முதல் இது வவுனியா வளாகமாக இயங்கத் தொடங்கியது. இங்கு முதலில் பிரயோக விஞ்ஞான பீடம்,வியாபார கற்கைகள் பீடம் ஆகிய பீடங்கள் அமைக்கப்பட்டன. 1998 அக்டோபர் மாதத்தில் இவ்விரு பீடங்களுக்கும் மாணவர்கள் சேர்த்துக் கொள்ளப்பட்டனர். பிரயோக விஞ்ஞான பீடத்திலே 2006 ஆம் ஆண்டளவில் தகவல் மற்றும் தொடர்பாடல் தொழில்நுட்பக்  கற்கைநெறியும் சேர்த்துக் கொள்ளப்பட்டது. அதன் பின்னர் 2020 ஜனவரி 29 ஆம் திகதி தொழிநுட்பக் கற்கைகள் பீடம் ஆரம்பிக்கப்பட்டது.  

இப்பல்கலைக்கழகம் வவுனியாவில் இருந்து 10 கிமீ தூரத்தில் வவுனியா-மன்னார் வீதியில் பம்பைமடு என்ற இடத்தில் அமைந்துள்ளது. 160 ஏக்கர் காணியில் இப்பல்கலைக்கழகம் அமைந்துள்ளது.  
- பேராசிரியர் தம்பு மங்களேசுவரன் (1 ஆகத்து 2021 - 7 சூலை 2024)
# சந்திர ராஜேசுவர ராவ்


**சந்திர ராஜேஸ்வர ராவ்** (*Chandra Rajeshwara Rao*) (ஜூன் 6, 1914 - ஏப்ரல் 9, 1994) ஓர் இந்திய விடுதலைப் போராட்ட வீரராவார். இவர் தெலுங்கானா கிளர்ச்சியின் தலைவர்களில் ஒருவராக இருந்தார் (1946-1951). இவர் இந்தியக் கம்யூனிஸ்ட் கட்சியின் (சிபிஐ) பொதுச் செயலாளராக 28 ஆண்டுகள் பணியாற்றினார். 1992இல் உடல்நலக் காரணங்களுக்காக வேலையை விட்டுவிட்டார்.  

## வாழ்க்கை
இவர் ஒரு வசதியான விவசாயக் குடும்பத்திலிருந்து வந்தவர். ஜூன் 6, 1914 அன்று இந்தியாவின் ஆந்திர மாநிலத்தின் கிருஷ்ணா மாவட்டத்தின் மங்களாபுரம் கிராமத்தில் பிறந்தார். வாரணாசியிலுள்ள பனாரசு இந்து பல்கலைக்கழகத்திலும், விசாகப்பட்டினத்திலுள்ள மருத்துவக் கல்லூரியிலும் மருத்துவக் கல்வியைப் பெற்றார். பின்னர் 1931இல் இந்தியப் பொதுவுடைமைக் கட்சியில் (சிபிஐ) சேர்ந்தார். 1954 - 1955இல் அகில இந்திய விவசாயிகள் அமைப்பின் துணைத் தலைவராக இருந்தார். திசம்பர் 1964 இல் இந்தியப் பொதுவுடைமைக் கட்சியின் தேசிய அமைப்பின் பொதுச் செயலாளராக தேர்ந்தெடுக்கப்பட்டார். இவருக்கு 1974இல் "லெனின் ஆணை" விருது வழங்கப்பட்டது.  

## குடும்பம்
இவரது மகன் சந்திர சந்திரசேகரும், பேரன் சந்திர ஜெய்தீப்பும் ஆந்திராவில் அரசியலில் ஈடுபட்டு வருகின்றனர்.
# அஜய் கோஷ்



**அஜய் குமார் கோஷ்** (*Ajoy Kumar Ghosh*; ; 20 பிப்ரவரி 1909 &ndash; 13 ஜனவரி 1962) ஓர் இந்திய விடுதலை இயக்க வீராராவார். இந்தியப் பொதுவுடைமைக் கட்சியின் முக்கிய தலைவரான இவர் 1954 முதல் 1962 வரை அக்கட்சியின் பொதுச் செயலாளராக இருந்தார்.  

## ஆரம்ப கால வாழ்க்கை
கோஷ், இந்தியாவின் மேற்கு வங்க மாநிலத்தில் உள்ள வர்தமான் மாவட்டத்தின் மிகிஜம் என்ற கிராமத்தில் பிறந்தார். இவர் தனது தந்தை மருத்துவர் சசீந்திரநாத் கோஷுடன் கான்பூருக்குச் சென்றார்.  

## அரசியல் வாழ்க்கை
1926 இல் அலகாபாத் பல்கலைக்கழகத்தில் நுழைவதற்கு முன் கோஷ் பகத்சிங்கையும் பதுகேஷ்வர் தத்தையும் சந்தித்தார். இந்துசுதான் சோசலிசக் குடியரசு அமைப்பின் உறுப்பினராக இருந்தார். 1929 இல் இலாகூர் சதி வழக்கு விசாரணைக்குப் பிறகு இவர் கைது செய்யப்பட்டு சிறையில் அடைக்கப்பட்டார். ஆனால் ஆதாரங்கள் இல்லாததால் விடுவிக்கப்பட்டார். 1931 இல் மீண்டும் கைது செய்யப்பட்டு சிறையில் அடைக்கப்பட்டார். சிறையில் சீனிவாஸ் சர்தேசாயுடன் தொடர்பு கொண்டார். விடுதலையான பிறகு இந்தியப் பொதுவுடைமைக் கட்சியில் சேர்ந்தார். இந்தியப் பொதுவுடைமைக் கட்சியிலிருந்து இந்தியப் பொதுவுடமைக் கட்சி (மார்க்சிஸ்ட்) பிளவுபடுவதற்கு முன்பு இவர் மையப் பிரிவின் முக்கிய நபராக இருந்தார்.
# ச. நா. போசு அடிப்படை அறிவியல் தேசிய மையம்


**ச. நா. போசு அடிப்படை அறிவியல் தேசிய மையம்** (*S. N. Bose National Centre for Basic Sciences*) என்பது இந்திய அரசின் அறிவியல் மற்றும் தொழில்நுட்பத் துறையின் கீழ் செயல்படும் கணித அறிவியலின் அடிப்படை ஆய்விற்கு அர்ப்பணிக்கப்பட்ட தன்னாட்சி ஆராய்ச்சி நிறுவனம் ஆகும். இது மேற்கு வங்கம், கொல்கத்தாவில் உப்பு ஏரி பகுதியில் அமைந்துள்ளது . இந்த நிறுவனத்திற்கு இந்திய விஞ்ஞானி சத்யேந்திர நாத் போசின் நினைவாகப் பெயரிடப்பட்டு 1986இல் நிறுவப்பட்டது. இந்த நிறுவனத்தின் நிறுவனர் இயக்குநராக சஞ்சல் குமார் மஜும்தார் ஆவார்.  

இது ஒரு ஆராய்ச்சி நிறுவனம் என்பதால், முக்கியமாக முனைவர் ஆய்வுத் திட்டம் இங்கே மேற்கொள்ளப்படுகிறது. 2001 முதல் ஒருங்கிணைந்த முனைவர் பட்டத்திற்கானத் (முதுநிலை + முனைவர்) திட்டம் தொடங்கப்பட்டது. இரண்டு வருடப் படிப்பை முடித்தவர்களுக்கு முதுநிலை அறிவியல் பட்டம் கொல்கத்தா பல்கலைக்கழகத்தால் வழங்கப்படுகிறது. முன்னர், இந்த பட்டத்தை மேற்கு வங்க தொழில்நுட்ப பல்கலைக்கழகம் வழங்கியது. இந்த நிறுவனத்தின் மாணவர்கள் தங்கள் முனைவர் பட்டத்தினை ஜாதவ்பூர் பல்கலைக்கழகம், கொல்கத்தா பல்கலைக்கழகம், மேற்குவங்க தொழில்நுட்ப பல்கலைக்கழகம் அல்லது மாணவர்களை அனுமதிக்கும் வேறு எந்த பல்கலைக்கழகத்திற்கும் ஆய்வறிக்கையினை சமர்பித்து பட்டம் பெறலாம்.
# இந்திப் பல்கலைக்கழகம்


**இந்திப் பல்கலைக்கழகம்** (*Hindi University*) என்பது, மேற்கு வங்காளத்தின் ஹவுராவில் உள்ள மாநிலப் பொது பல்கலைக்கழகம் ஆகும். இப்பல்கலைக்கழகம் *இந்தி பல்கலைக்கழக சட்டம், 2019இன்* கீழ் 2019 இல் நிறுவப்பட்டது. 2021இல் முதல் துணைவேந்தர் தாமோதர் மிசுராவின் நியமனத்துடன் செயல்படத்துவங்கியது.  

## துறைகள்
- இந்தி
- மொழிபெயர்ப்பு கல்வி

## படிப்புகள்
- இரண்டு ஆண்டு முதுகலை இந்தி
- இரண்டு ஆண்டு முதுகலை மொழிப்பெயர்ப்பு கல்வி

## இதையும் பார்க்கவும்
- இந்தியாவில் கல்வி
# சுந்தர் ராவ் நட்கர்ணி

**சுந்தர் ராவ் நட்கர்ணி** (*Sundar Rao Nadkarni*) ஓர் இந்திய திரைப்பட நடிகரும், திரைக்கதை ஆசிரியரும், ஒளிப்பதிவாளரும், திரைப்படத் தயாரிப்பாளர்|தயாரிப்பாளரும்]], இயக்குநரும் ஆவார். ஏவிஎம் நிறுவனத்தின் தயாரிப்பில் 1940ஆம் ஆண்டில் தெலுங்கில் வெளியான "பூகைலாஷ்" என்ற முதல் வெற்றிப் படத்தின் இயக்குநராக இருந்தார். பின்னர் 1944 ஆம் ஆண்டு வெளிவந்து சாதனைப்படைத்த ஹரிதாஸ் என்ற தமிழ்த் திரைப்படத்தையும் இயக்கியிருந்தார்.  

## ஆரம்ப கால வாழ்க்கை
சுந்தர் ராவ் நட்கர்ணி மங்களூரில் ஒரு கொங்கணி பேசும் குடும்பத்தில் பிறந்தார். சூர்யா பிலிம்ஸ் தயாரித்த ஊமைத் திரைப்படங்களில் நடிகராக பெங்களூரில் தனது வாழ்க்கையைத் தொடங்கினார். பின்னர், மும்பைக்கு சென்று, திரைப்பட இயக்கத்திலும், படத்தொகுப்பிலும் ஈடுபட்டார். அப்போது வெளியான சபாபதியின் வெற்றிக்குப் பிறகு, மற்றொரு நகைச்சுவைத் திரைப்படத்தை உருவாக்க முயன்று வந்த ஆவிச்சி மெய்யப்பச் செட்டியாரின் கண்ணில் பட்டார். அதன் பிறகு, இவர் கோயம்புத்தூரிலும், இறுதியாக சென்னையிலும் நிரந்தரமாக குடியேறினார்.  

1942ஆம் ஆண்டில், என் மனைவி என்ற தமிழ்த் திரைப்படத்தை இயக்கினார். இதன் வெற்றியைத் தொடர்ந்து, நட்கர்ணி மற்ற வெற்றிகரமான தமிழ் படங்களையும் இயக்க ஆரம்பித்தார். 1944இல் வெளிவந்த "ஹரிதாஸ்" இவரது மிகப்பெரிய வெற்றித் திரைப்படமாகும். இது ஒரு திரையரங்கில் 110 வாரங்கள் ஓடிய முதல் தமிழ் படம் என்ற சாதனையைப் படைத்தது. இவர் பல சிறந்த தமிழ் நடிகர்களை இயக்கியுள்ளார். குறிப்பாக "ஹரிதாஸ்" (1944) படத்தில் தியாகராஜ பாகவதர், டி. ஆர். ராஜகுமாரி போன்றோரையும், கிருஷ்ண விஜயம் (1950) படத்தில் பி. வி. நரசிம்ம பாரதியையும், மகாதேவி (1957) படத்தில் ம. கோ. இராமச்சந்திரன், சாவித்திரி ஆகியோரையும் இயக்கியிருந்தார்.  
| 1928 | *மாயா நா ரங்* | இயக்குநர் | ஊமைத் திரைப்படம் |  |  |
| --- | --- | --- | --- | --- | --- |
| 1930 | *ரந்தீர்* | இயக்குநர் | ஊமைத் திரைப்படம் |  |  |
| *கலிகோ நோ கோப்* | இயக்குநர் | ஊமைத் திரைப்படம் |  |  |  |
| *தூம்கேது* | இயக்குநர் | ஊமைத் திரைப்படம் |  |  |  |
| 1931 | *ஜிந்தகி நு ஜுகர்* | இயக்குநர் | ஊமைத் திரைப்படம் |  |  |
| *தீர்-இ-கட்டில்* | இயக்குநர் |  |  |  |  |
| *குர்பானி* | இயக்குநர் |  |  |  |  |
| *இஷ்க் ஓ அஞ்சம்* | இயக்குநர் |  |  |  |  |
| *பாஸ் பகதூர்* | இயக்குநர் |  |  |  |  |
| *ஆசீர்-இ-ஹிர்ஸ்* | இயக்குநர் |  |  |  |  |
| 1939 | சாந்த சக்குபாய் | இயக்குநர், ஆசிரியர், நடிகர், பாடகர் | தமிழ் |  |  |
| 1940 | *பூகைலாஸ்* | இயக்குநர் | தெலுங்கு |  |  |
| 1942 | என் மனைவி | இயக்குநர் | தமிழ் |  |  |
| 1944 | ஹரிதாஸ் | இயக்குநர் | தமிழ் |  |  |
| 1946 | வால்மீகி | இயக்குநர் | தமிழ் |  |  |
| 1950 | கிருஷ்ண விஜயம் | இயக்குநர் | தமிழ் |  |  |
| 1953 | அழகி | இயக்குநர் | தமிழ் |  |  |
| 1955 | கோடீஸ்வரன் | இயக்குநர் | தமிழ் |  |  |
| 1957 | *மஹாதேவி* | இயக்குநர் | தமிழ் |  |  |
| 1963 | சாந்தா துக்காராம் | இயக்குநர் | கன்னடம் | கன்னடத்தில் சிறந்த திரைப்படத்திற்கான தேசிய திரைப்பட விருது | } |
# சாந்தா துக்காராம்


***சாந்தா துக்காராம்*** (*Santha Thukaram*) என்பது 1963 ஆம் ஆண்டு வெளியான தமிழ் திரைப்படம் ஆகும். இதை சுந்தர் ராவ் நட்கர்ணி இயக்கியிருந்தார். பி. ராதாகிருஷ்ணா தயாரித்திருந்தார். கன்னடத்தில் ஒரே நேரத்தில் படமாக்கப்பட்டது.இந்த படத்தில் ராஜ்குமார், உதய்குமார், சிவாஜி கணேசன், கே. எஸ். அஸ்வத், பாலகிருஷ்ணா ஆகியோர் முக்கிய கதாபாத்திரங்களில் நடித்திருந்தனர். இந்த படத்திற்கு விஜய பாஸ்கர் இசையமைத்திருந்தார். இந்தப் படம் 11வது தேசிய திரைப்பட விருதுகளில் கன்னடத்தில் சிறந்த திரைப்படத்திற்கான தேசிய திரைப்பட விருதை பெற்றது. திரைப்படம் கவிஞரும் துறவியுமான துக்காராமின் வாழ்க்கையை அடிப்படையாகக் கொண்டது.  

## நடிப்பு

- துக்காராமாக ராஜ்குமார்
- உதயகுமார்
- கே. எஸ். அஸ்வத்
- மும்பாஜியாகபாலகிருஷ்ணா
  - சிவாஜி கணேசன்
- சி. வி. சிவசங்கர்
- பி. வாதிராஜ்
- எச். ஆர். அனுமந்த ராவ்
- சுந்தர் ராவ்
- எச். கிருஷ்ண சாஸ்திரி
- குப்பராஜ்
- ஜீஜாவாகலீலாவதி
- பண்டரிபாய்
- மேனகாவாகராஜஸ்ரீ
- மாதாவாக கலா
- காசியாக சுமா

## ஒலிப்பதிவு
படத்தின் பால்களுக்கு விஜய பாஸ்கர் இசையமைத்திருந்தார்.
# கே. எஸ். அஸ்வத்



**கரகனஹள்ளி சுப்பராய அஸ்வதநாராயணா** (*Karaganahalli Subbaraya Ashwathanarayana*) (25 மார்ச் 1925-18 ஜனவரி 2010) கன்னடத் திரைப்படங்களில் தோன்றிய ஒரு இந்திய நடிகர் ஆவார். இவர் தனது ஐம்பதாண்டு கால திரை வாழ்க்கையில் 370 படங்களுக்கு மேல் நடித்துள்ளார். கர்நாடகாவின் பெங்களூர் கெங்கேரி செயற்கைக்கோள் நகரத்தில் "கேஎஸ் அஸ்வத் நினைவு குழந்தைகள் பூங்கா" என்ற பெயரில் நினைவிடம் உள்ளது.  

## ஆரம்ப கால வாழ்க்கை
அஸ்வத், 1925 மார்ச் 25 அன்று பிரித்தானிய இந்தியாவின் மைசூர் இராச்சியத்தில் உள்ள மைசூர் நகரத்தில் கரகனஹள்ளி சுப்பராய அஸ்வதநாராயணராக பிறந்தார். இவர் தனது ஆரம்பக் கல்வியை மைசூரில் உள்ள தால்வாய் பள்ளியில் முடித்தார். பின்னர் பல்கலைக்கழகத்தில் ஏழாவது தரத்துடன் மைசூர் மகாராஜா கல்லூரியில் இளங்கலை வணிகவியல் பட்டம் பெற்றார். இவர் இந்திய சுதந்திரப் போராட்டத்தில் சேர்ந்ததால் முறையான கல்வி 1942இல் முடிவுக்கு வந்தது. இரண்டு ஆண்டுகளுக்குப் பிறகு, இவருக்கு உணவு ஆய்வாளராக வேலை கிடைத்தது. பின்னர் மாவட்ட ஆட்சித் தலைவர் அலுவலகத்தில் சுருக்கெழுத்தாளர் ஆனார். பத்து ஆண்டுகள் அரசுப் பணியில் இருந்தார்.  

## தொழில்
மைசூர், அனைத்திந்திய வானொலி தயாரித்த வானொலி நாடகங்களில் பங்கேற்கத் தொடங்கியபோது அஸ்வத்தின் நடிப்பு தொடங்கியது. ஏ. என். மூர்த்தி ராவ், பர்வதவாணி போன்ற பலரின் நாடகங்களில் இவரது நாடக வாழ்க்கை பெரும் பங்கு வகித்தது. நாடகங்களில் இவரைக் கண்ட திரைப்பட இயக்குநர் கே. சுப்பிரமணியம் 1956 இல் தனது "ஸ்த்ரீரத்னா" என்ற படத்தில் நடிக்க ஓர் வாய்ப்பளித்தார் .  

1960இல், கித்தூர் சென்னம்மாவில் சரோஜாதேவியுடன் கடவுள் வேடத்தில் நடித்தார். அதே ஆண்டில், இவர் "பக்த பிரகலாதா" என்ற படத்தில் நாரதராக நடித்தார். பின்னர் "*செவன் வொண்டர்ஸ் ஆஃப் தி வேர்ல்ட்* " என்ற ஆங்கிலப் படத்திலும் ஒரு பாத்திரத்தைப் பெற்றார். இவர் வண்ணத் திரைப்படத்தில் தோன்றிய முதல் கன்னட நடிகராவார்.  

இவரது பல படங்கள் பெரிய வெற்றி பெற்றன. "*நாகராகாவு*" படத்தில் சாமையா மேஸ்துரு (சாமையா ஆசிரியர்) என்ற குணச்சித்திர வேடத்தில் நடித்தது இன்றும் இரசிகர்களின் நினைவில் இருக்கிறது. இவர் 370 படங்களில் தோன்றியுள்ளார். அதில் 98 படங்களில் நடிகர் ராஜ்குமாருடன் துணை நடிகராக நடித்துள்ளார்.  
- 3 தேசிய விருதுகளைப் பெற்றவர்.
# எம்மா மெக்கியோன்



**எம்மா மெக்கியோன்** (**Emma McKeon**) ஆஸ்திரேலியாவின் நீச்சல் வீராங்கனையான இவர், 2021 டோக்யோ ஒலிம்பிக்கில் நீச்சல் போட்டிகளில் ஏழு பதக்கங்களை வென்றுள்ளார். இவர் 50 மீட்டர் ஃப்ரீ ஸ்டைல், 100 மீட்டர் ஃப்ரீ ஸ்டைல், 100 மீட்டர் ஃப்ரீ ஸ்டைல் ரிலே, 100 மீட்டர் மிட்லே ரிலே என நான்கு போட்டிகளில் தங்கப் பதக்கம் வென்றுள்ளார். மேலும் இவர் 100 மீட்டர் பட்டர்ஃப்ளை மற்றும் 200 மீட்டர் ஃப்ரீ ஸ்டைல் ரிலே, கலப்பு 100 மீட்டர் மிட்லே ரிலே ஆகிய போட்டிகளில் வெண்கலம் வென்றுள்ளார். ஒரே ஒலிம்பிக்கில் ஏழு பதக்கங்களை ஒரு பெண் வெல்வது இதுவே முதல் முறை ஆகும்.  

இவர் உலகிலேயே ஒரே ஒலிம்பிக் போட்டியில் 50 மீட்டர் மற்றும் 100 மீட்டர் ஃப்ரீ ஸ்டைல் நீச்சல் போட்டிகள் என இரண்டிலும் தங்கம் வென்ற நான்காவது பெண்மணி ஆவார்.  

கடந்த 2016 ஒலிம்பிக் நீச்சல் போட்டகளில் ஒரு தங்கம், இரு வெள்ளி, ஒரு வெண்கலம் என மொத்தம் 11 பதக்கங்களை எம்மா மெக்கியோன் வென்றுள்ளார்.
# சாது இராம் சந்த் மர்மு பல்கலைக்கழகம்

**சாது இராம் சந்த் மர்மு பல்கலைக்கழகம்** (*Sadhu Ram Chand Murmu University*) என்பது **ஜார்கிராம் பல்கலைக்கழகம்** என அழைக்கப்படும், மாநில பொது பல்கலைக்கழகமாகும். இது மேற்கு வங்காளம், ஜார்கிராம் மாவட்டத்தில், சார்கிராமில்<nowiki/>அமைந்துள்ளது. இப்பல்கலைக்கழகம் 2018இல் *ஜர்கிராம் பல்கலைக்கழக சட்டம், 2017இன்* கீழ் **ஜார்கிராம் பல்கலைக்கழகமாக** நிறுவப்பட்டது. ஆனால் 2021இல், இது சாது இராம் சந்த் மர்மு பல்கலைக்கழகம் என மறுபெயரிடப்பட்டது. 2021இல் முதல் துணைவேந்தராக அமியா குமார் பாண்டா நியமிக்கப்பட்டவுடன் பலகலைக்கழகம் செயல்படத்துவங்கியது.  

## துறைகள்

- சண்டாளி
- ஆங்கிலம்
- ஊடகவியல் & மக்கள் தொடர்பியல்
- கணிதம்
- இத்துறைகளில் வழங்கப்படும் முதுநிலைப் பாடத்தில் ஆண்டிற்கு 25 பேர் சேர்த்துக்கொள்ளப்படுகின்றனர்.

## இதையும் பார்க்கவும்

- இந்தியாவில் கல்வி
# அகில இந்திய ஆரோக்கியம் மற்றும் பொதுச் சுகாதாரம் நிறுவனம்

**அகில இந்திய ஆரோக்கியம் மற்றும் பொதுச் சுகாதாரம் நிறுவனம்** (*All India Institute of Hygiene and Public Health*), கொல்கத்தாவில் அமைந்துள்ள பொதுச் சுகாதாரம் மற்றும் தொடர்புடைய அறிவியல் ஆராய்ச்சி பயிற்சிக்கான முன்னோடி நிறுவனம் ஆகும். இது 30 டிசம்பர் 1932இல் ராக்பெல்லர் அறக்கட்டளையின் உதவியுடன் நிறுவப்பட்டது. இது புது தில்லி இந்திய அரசு சுகாதாரம் மற்றும் குடும்ப நல அமைச்சகம்<nowiki/>சுகாதார சேவைகள் இயக்குநர் கட்டுப்பாட்டின் கீழ் செயல்படுகிறது. மேற்கு வங்க சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இது 2003இல் நிறுவப்பட்டது. சிங்கூரில் கிராமப்புற பயிற்சி மையம் மற்றும் செட்லாவில் நகர்ப்புற பயிற்சி மையமும் உள்ளது.  

1943இல் இந்நிறுவனம் ராக்பெல்லர் அறக்கட்டளையுடன் இணைந்து துளை துரப்பணத்துளை கழிவறையினை உருவாக்கியது.  

## வரலாறு
ராக்பெல்லர் அறக்கட்டளையின் உதவியுடன் நிறுவப்பட்ட இந்த பொதுச் சுகாதார நிறுவனத்தினை 30 டிசம்பர் 1932இல் வங்காள ஆளுநர் சர் ஜான் ஆண்டர்சன் தொடங்கிவைத்தார். கல்கத்தா பல்கலைக்கழகத்தின் இணைவுக் கல்லூரியாகச் செயல்பட்டது. இந்த கல்லூரி தொடங்கப்பட்டதிலிருந்து, கல்கத்தா வெப்பமண்டல மருத்துவ நிறுவனத்தின் ஆசிரியர்களுடன் இணைந்து செயல்படுகிறது. 1953ஆம் ஆண்டில், இந்த நிறுவனம் உலகச் சுகாதார நிறுவனம் மற்றும் ஐக்கிய நாடுகளின் சிறுவர் நிதிய பன்னாட்டுப் பயிற்சி மையமாக அங்கீகாரம் பெற்றது. இந்த நிறுவனம் 1944-1945இல் இந்தியாவில் முதல் கிராம சுகாதார கணக்கெடுப்பை மேற்கொண்டது. இதில் மேற்கு வங்கத்தில் 7000 உறுப்பினர்களைக் கொண்ட கிட்டத்தட்ட 1200 குடும்பங்களின் பொதுச் சுகாதார ஆய்வு செய்யப்பட்டது. சுதந்திரத்திற்குப் பிறகு, 1950 இல் விரிவாக்கத் திட்டங்கள் வரையப்பட்டன. சுமார் 90 இலட்சம் செலவில், நிறுவனத்தில் குழந்தை மற்றும் மகப்பேறு சுகாதாரப் பிரிவை உருவாக்கப்பட்ட செலவினை மத்திய சுகாதார அமைச்சகம் மற்றும் ஐக்கிய நாடுகளின் சர்வதேச குழந்தைகள் அவசர நிதியம் சமமாகப் பகிரப்பட்டது.  

*1995 ஆம் ஆண்டில், தர்பார் மகிளா சமன்வயா குழுவின்* அகில இந்தியச் சுகாதாரம் மற்றும் பொது நலம் நிறுவன பொதுச் சுகாதார விஞ்ஞானி மருத்துவர் சுமாராஜித் ஜனா 65000 பாலியல் பணியாளர்களிடம் எய்ட்ஸ் தடுப்பு நடவடிக்கைகளை மேற்கொண்டார். 2004ஆம் ஆண்டில், அகில இந்தியச் சுகாதாரம் மற்றும் பொது நலம் நிறுவனம் புதிதாக உருவாக்கப்பட்ட மேற்கு வங்க சுகாதார அறிவியல் பல்கலைக்கழகத்துடன் இணைக்கப்பட்டது.  

## துறைகள்

- உயிர் வேதியியல் மற்றும் ஊட்டச்சத்து
- தொற்றுநோய்
- சுகாதார கல்வி
- தாய் மற்றும் குழந்தை ஆரோக்கியம்
- நுண்ணுயிரியல்
- தொழில்சார் சுகாதாரம்
- பொதுச் சுகாதார நிர்வாகம்
- பொதுச் சுகாதார செவிலியம்
- சுற்றுச்சூழல் சுகாதாரம் மற்றும் சுகாதார பொறியியல்
- தடுப்பு மற்றும் சமூக மருத்துவம்
- புள்ளியியல்
- நடத்தை அறிவியல்

பொதுச் சுகாதார மேலாண்மையில் முதுகலை பட்டயப்படிப்பை வழங்கும் இந்தியாவில் உள்ள ஒன்பது நிறுவனங்களில் இதுவும் ஒன்றாகும். இதனுடைய முதன்மை வளாகம் சித்தரஞ்சன் வளாகத்தில் உள்ளது. 2011 இல் கொல்கத்தாவின் உப்பு ஏரி நகரில் இதன் இரண்டாவது வளாகமும் செயல்படத் தொடங்கியது.  

## குறிப்பிடத்தக்க ஆசிரியர்கள்

- சிதம்பர சந்திரசேகரன்<sup data-ve-ignore="true">&#x5B; *<span title="This claim needs references to reliable sources. (September 2019)">மேற்கோள் தேவை</span>* &#x5D;</sup>

## இதையும் பார்க்கவும்

- இந்தியாவில் கல்வி
# சென்னையில் தைபே பொருளாதார மற்றும் கலாச்சார மையம்



**சென்னையில் தைபே பொருளாதார மற்றும் கலாச்சார மையம்** (*Taipei Economic and Cultural Center in Chennai*) இந்தியாவின் தெற்கு மாநிலங்கள் மற்றும் பிரதேசங்களில் தைவானின் ஆர்வங்களைப் பிரதிபலிக்கிறது. இராசதந்திர உறவுகள் இல்லாத நிலையில் ஓர் உண்மையான தூதரகமாக இவ்வமைப்பு செயல்படுகிறது. 2012 ஆம் ஆண்டில் தைபே பொருளாதார மற்றும் கலாச்சார மையம் சென்னையில் நிறுவப்பட்டது. டீன் சுங்-குவாங் என்ற பிரதிநிதி அப்போது வழிநடத்தினார்.  

புதுதில்லியிலும் தைபே பொருளாதார மற்றும் கலாச்சார மையம் ஒன்று நிறுவப்பட்டுள்ளது. இம்மையம் நேபாளம் மற்றும் பூட்டானுடனான உறவுகளுக்குப் பொறுப்பாகும். மேலும் தாய்லாந்தின் பாங்க்கில் உள்ள தாய்பே பொருளாதார மற்றும் கலாச்சார அலுவலகத்துடன் சேர்ந்து வங்காளதேசத்திற்கான கூட்டுப் பொறுப்பையும் இம்மையம் ஏற்றுள்ளது.  

## இதையும் பார்க்கவும்
இந்தியாவில் தைபே பொருளாதார மற்றும் கலாச்சார மையம்
# இந்தியாவில் தைபே பொருளாதார மற்றும் கலாச்சார மையம்



இந்தியாவில் உள்ள தைபே பொருளாதார மற்றும் கலாச்சார மையம் இந்தியாவில் தைவானின் பிரதிநிதி அலுவலகம் ஆகும், இது தைவானுடனான இராஜதந்திர உறவுகள் இல்லாத நிலையில் ஒரு உண்மையான தூதரகமாக செயல்படுகிறது. இது 1995 இல் நிறுவப்பட்டது.  

இதற்கு தற்போதைய பிரதிநிதியாக பாஷுவான் ஜெர் தலைமை தாங்குகிறார்.  

சென்னையில் உள்ள தைபே பொருளாதார மற்றும் கலாச்சார மையம் 2012-ல் உருவாக்கப்பட்டது. இது இலங்கை மற்றும் மாலத்தீவுகள் மற்றும் இந்தியாவின் தென் மாநிலங்கள் மற்றும் பிரதேசங்களுக்கு பொறுப்பாகும்.  

தைவானில் உள்ள அதன் சமமான அமைப்பு தைபேயில் உள்ள இந்தோ-தைபே அமைப்பு ஆகும்.  

## பிரிவு

- தூதரக பிரிவு
- பொருளாதார பிரிவு
- கல்வி பிரிவு
- அறிவியல் மற்றும் தொழில்நுட்ப பிரிவு

## பிரதிநிதி

- டெய்ன் சுங்-குவாங் (2013-2020)

## இதையும் பார்க்கவும்

- தைவானின் இராஜதந்திர பணிகளின் பட்டியல்
- இந்தியாவில் இராஜதந்திர பணிகளின் பட்டியல்
- இந்தியா -தைவான் உறவுகள்
- இந்தியாவின் இராஜதந்திர பணிகளின் பட்டியல்
- சென்னையில் தைபே பொருளாதார மற்றும் கலாச்சார மையம்
# 2021 மும்பை நிலச்சரிவு


**2021 முிம்பை நிலச்சரிவு** (2021 Mumbai landslide) என்பது 2021 ஆம் ஆண்டு சூலை 18 ஆம் நாள் இந்தியாவின் மும்பையில் அமைந்துள்ள புறநகர் சுற்றுப்புறமான செம்பூர் மற்றும் விக்ரோளி ஏற்பட்ட தொடர் நிலச்சரிவாகும். கனமழையால் ஏற்பட்ட நிலச்சரிவு காரணமாக இடிந்து விழுந்த வீடுகளுக்கு அடியில் சிக்கி குறைந்தது முப்பத்திரண்டு பேர் கொல்லப்பட்டனர் பிரதமர் நரேந்திர மோடி உயிர்ச்சேதத்திற்கு தனது வருத்தத்தை வெளிப்படுத்தினார் மற்றும் இறந்த ஒவ்வொருவரின் குடும்பத்திற்கும் ₹ 2 லட்சம் மற்றும் காயமடைந்தவர்களுக்கு 50,000 ரூபாய் பிரதமரின் தேசிய நிவாரண நிதியிலிருந்து வழங்கப்படும் என அறிவித்தார்.  

பிரிஹன் பெருநகரமும்பை மாநகராட்சி மஹூல் மற்றும்செம்பூர் நிலச்சரிவுப் பகுதிகளைச் சுற்றியுள்ள கிட்டத்தட்ட 120 பேரை அருகில் உள்ள பெருநகர மும்பை மாநகராட்சிப் பள்ளிகளுக்கு மாற்றப்பட்டதை உறுதிப்படுத்தியது.  

## பின்னணி
சூன் 10, 2021 அன்று, மும்பையின் வடக்கு புறநகர்ப் பகுதியான மலாட்டில், கனமழை மற்றும் வெள்ளத்தின் மத்தியில் கட்டிடம் இடிந்து விழுந்ததில் குறைந்தது பன்னிரண்டு பேர் கொல்லப்பட்டனர். செப்டம்பர் 2020 இல், மும்பை அருகே தானே மாவட்டத்தின் பிவாண்டியில், பருவமழையின் போது மூன்று மாடி கட்டிடம் இடிந்து விழுந்ததில் 39 பேர் கொல்லப்பட்டனர்.  

கடந்த 29 ஆண்டுகளில் நிலச்சரிவு சம்பவங்களால் 290 பேர் உயிரிழந்துள்ளதோடு 300 க்கும் மேற்பட்டோர் காயமடைந்துள்ளனர் என்பது நகரத்தில் நிலச்சரிவுகள் ஒரு பெரிய கொலையாளி என்று *டெக்கான் ஹெரால்ட்* தெரிவித்துள்ளது.  

மும்பை பெருநகர மாநகராட்சியின் தரவுகள் மும்பை முழுவதும் 291 நிலச்சரிவு அபாயப் பகுதிகள் இருப்பதைக் காட்டுகின்றன. அவற்றில் 50% க்கும் அதிகமானவை எஸ் வார்டில் உள்ளன, இதில் பாண்டுப் மற்றும் விக்ரோளி பகுதிகளும் அடங்கும்.  

## துயர நிகழ்வின் பின்விளைவுகள்
இந்த நிலச்சரிவு அபாயமுள்ள பகுதிகளில் வசிக்கும் மக்களைப் பாதுகாப்பான இடங்களுக்குச் செல்லுமாறு எச்சரிக்கை விடுத்ததாக மும்பை பெருநகர மாநகராட்சி தெரிவித்துள்ளது.  

பிரதமர் நரேந்திர மோடி பாதிக்கப்பட்ட ஒவ்வொருவரின் உறவினர்களுக்கும் ₹ 2 லட்சம் மற்றும் காயமடைந்தவர்களுக்கு ₹ 50,000 இழப்பீடு வழங்கப்படும் என அறிவித்தார். மகாராஷ்டிரா மாநிலத்தின் முதல்வர் உத்தவ் தாக்கரே, இறந்தவர்களின் குடும்பங்களுக்கு ரூபாய் ஐந்து இலட்சம் இழப்பீடு வழங்குவதாகவும், காயமடைந்தவர்களுக்கு இலவச சிகிச்சை அளிக்கப்படும் என்றும் அறிவித்தார்.
# மாஸ்டர் விநாயக்


**விநாயக் தாமோதர் கர்நாடகி** (*Vinayak Damodar Karnataki*) (19 ஜனவரி 1906 - 19 ஆகஸ்ட் 1947) பொதுவாக **மாஸ்டர் விநாயக்** என்று குறிப்பிடப்படுகிறார். 1930கள் - 1940களில் பணியாற்றிய ஓர் இந்திய நடிகரும் திரைப்பட இயக்குநரும் ஆவார்.  

## தனிப்பட்ட வாழ்க்கை
மாஸ்டர் விநாயக் இந்தியாவின் மகாராட்டிராவின் கோலாப்பூரில் பிறந்தார். ஆசிரியராகத் தனது பணியைத் தொடங்கிய இவர் பின்னர் திரைத்துறையில் நுழைந்தார். இவர் சுசீலா என்பவரை மணந்தார். மறைந்த நடிகை நந்தாவும், நடிகை ஜெய்ஸ்ரீ டி. என்பவரை மணந்த திரைப்பட தயாரிப்பாளரும் இயக்குனருமான ஜெயப்பிரகாஷ் கர்நாடகியும் இவரது பிள்ளைகளாவர்.  

இவர் இந்திய திரைப்படத் துறையில் உள்ள பல ஆளுமைகளுடன் தொடர்புடையவர். இவரது சகோதரர் வாசுதேவ் கர்நாடகி ஒளிப்பதிவாளரானார். அதே நேரத்தில் புகழ்பெற்ற திரைப்பட பிரமுகர்கள் பாபுராவ் பெந்தர்கர் (1896-1967), பால்ஜி பெந்தர்கர் (1897-1994) இவரது ஒன்றுவிட்ட சகோதரர்கள். இவர் புகழ்பெற்ற திரைப்பட இயக்குநர் வி. சாந்தாராமின் தாய்வழி உறவினராவார். இவர் விநாயக் மங்கேஷ்கர் குடும்பத்தின் ஒரு நல்ல நண்பராவார். மேலும், லதா மங்கேஷ்கரை திரைப்படத் துறைக்கு அறிமுகப்படுத்தி தனது திரைப்படமான *பஹீலே மங்களகௌர்* என்ற படத்தில் வாய்ப்பளித்தார்.
# சாங்சூங் இராச்சியம்



கீழ் சாங்சூங் இராச்சியப் பகுதி]]  

**சாங்சூங் இராச்சியம்** (**Zhangzhung** or **Shangshung**) தற்கால திபெத் பகுதியின் மேற்கு மற்றும் வடமேற்குப் பகுதிகளைக் கொண்டு, கிமு 500 முதல் கிபி 625 முடிய ஆட்சி செய்த முடியாட்சி ஆகும். இந்த இராச்சியத்தினர் போன் பௌத்த சமயத்தைப் பின்பற்றினர். பின்னர் திபெத்திய பௌத்தத்தைப் பின்பற்றினர். திபெத்திய பௌத்த சாத்திரங்களில் திபெத்தின் நடுப்பகுதி மற்றும் மேற்குப் பகுதிகளை சாங்சூங் இராச்சியத்தினர் ஆண்டதாக குறிப்புகள் உள்ளது. கிபி 625-ஆம் ஆண்டில் சாங்சூங் இராச்சியம் திபெத்தியப் பேரர்சின் கீழ் சென்றது.தற்போது சாங்சூங் இராச்சியத்தின் பகுதிகள் சீனாவின் திபெத் தன்னாட்சிப் பகுதியாகவும் மற்றும் இந்தியா மற்றும் நேபாளத்தின் பகுதிகளாகவும் உள்ளது.  

அன்மைய அகழ்வாய்வுகளின் படி, இரும்புக் காலத்தில் வடமேற்கு திபெத்தின் சாங்டாங் சமவெளியில் சாங்சூங் இராச்சியம் நிறுவப்பட்டதாக கருதப்படுகிறது.  

## இதனையும் காண்க
- திபெத்திய வரலாறு
- திபெத்தியப் பேரரசு

## அடிக்குறிப்புகள்

- Allen, Charles. (1999) *The Search for Shangri-La: A Journey into Tibetan History*. Little, Brown and Company. Reprint: 2000 Abacus Books, London. .
- Bellezza, John Vincent: *Zhangzhung. Foundations of Civilization in Tibet. A Historical and Ethnoarchaeological Study of the Monuments, Rock Art, Texts, and Oral Tradition of the Ancient Tibetan Upland.* Denkschriften der phil.-hist. Klasse 368. Beitraege zur Kultur- und Geistesgeschichte Asiens 61, Verlag der Oesterreichischen Akademie der Wissenschaften, Wien 2008.
- Hummel, Siegbert. (2000). *On Zhang-zhung*. Edited and translated by Guido Vogliotti. Library of Tibetan Works and Archives. Dharamsala, H.P., India. .
- Karmey, Samten G. (1975). *A General Introduction to the History and Doctrines of Bon*. Memoirs of the Research Department of the Toyo Bunko, No. 33, pp.&nbsp;171–218. Tokyo.
- Stein, R. A. (1961). *Les tribus anciennes des marches Sino-Tibétaines: légends, classifications et histoire*. Presses Universitaires de France, Paris. (In French)
- Zeisler, Bettina. (2010). "Ëast of the Moon and West of the Sun? Approaches to a Land with Many Names, North of Ancient India and South of Khotan". In: *The Tibet Journal*, Special issue. Autumn 2009 vol XXXIV n. 3-Summer 2010 vol XXXV n. 2. "The Earth Ox Papers", edited by Roberto Vitali, pp.&nbsp;371–463.
# 2021 அசாம் நிலநடுக்கம்



**2021 அசாம் நிலநடுக்கம்** (*2021 Assam Earthquake*) என்பது இந்தியாவில், அசாம் மாநிலத்தில், 2021 ஆம் ஆண்டு ஏப்ரல் 28 ஆம் நாள் இந்திய சீர் நேரம் 07.51 மணிக்கு தேகியாஜுளியிலிருந்து 11 கி.மீ. (7 மைல்) தூரத்திலுள்ள பகுதியை நிலநடுக்க அளவீட்டில் 6 மதிப்புடைய அளவில் தாக்கிய நில அதிர்வைக் குறிக்கிறது. இந்த நிலநடுக்கம் கவுகாத்தி நகரின் வடக்கே 140 கி.மீ. (86 மைல்) தொலைவில் 34 கி.மீ. (21 மைல்) ஆழத்தில் ஏற்பட்டது. இதன் விளைவாக இரண்டு உயிரிழப்புகள் மற்றும் குறைந்தது 12 காயங்கள் ஏற்பட்டன.  

## நிலவியல் அடுக்கமைப்பு
அசாம் பிராந்தியத்தின் நிலவியலடுக்கின் அமைவானது, இந்தியா, பர்மா மற்றும் யூரேசிய தட்டுகளின் ஒருங்கிணைப்பால் ஆதிக்கத்திற்குள்ளாகின்ற பகுதியாகும். முதன்மை மேற்புற நிலவடுக்கு உந்துவிசை, முதன்மை எல்லைப்புற உந்துவிசை மற்றும் முதன்மை மைய உந்து விசை, முதன்மை இமாலய உந்து விசையின் அனைத்து பக்கவாட்டு விசைகள் ஆகிய அடிப்படை அமைப்புகள் இந்தியாவானது ஆசியாவின் இதரப் பகுதியை நோக்கிய அமுக்க வீதத்தைத் தன்னகத்தே கொண்டவையாக இருக்கின்றன. 1950ஆம் ஆண்டின் மிகப்பெரிய அசாம்-திபெத் நிலநடுக்கம் 8.6 நிலநடுக்க அளவுந்து விசை அளவுடையதாய், மிகப்பெரியதாய் இருந்தது. இந்த நிலநடுக்கமானது, முதன்மை இமாலய உந்து விசை மற்றும் முதன்மை மேற்புற நிலவடுக்கு உந்து விசை ஆகியவற்றில் ஏற்பட்ட சீர்குலைவின் காரணமாய் ஏற்பட்டதாய் இருந்தது.  

## நிலநடுக்கம்

இமயமலையின் அடிவாரத்தில் ஒரு மேலோட்டமான ஆழத்தில் சாய்ந்த சறுக்கலின் விளைவாக நிலநடுக்கம் ஏற்பட்டது. இந்தியாவின் தேசிய நில அதிர்வு மையத்தின் பகுப்பாய்வில், நிலநடுக்கம் முதன்மை மேற்புரவடுக்கு உந்த விசை அருகில் உள்ள கோப்பிலி ஃபால்ட் வழியாக நழுவியது தெரியவந்தது. இது ஷில்லாங் பீடபூமியின் கிழக்கில் இருந்து, அசாம் பள்ளத்தாக்கு வழியாக மற்றும் பூட்டானில் மொத்தம் 300 கி.மீ. நீளமும், 30 கி.மீ. அகலமும் கொண்ட ஒரு வடகிழக்குப் பகுதியின் திடீர் சரிவு ஆகும். அதன் முதன்மையான நழுவல் உணர்வு வலது பக்க பக்க திடீர் சரிவு ஆகும்.  

## தாக்கம்
இந்நிலநடுக்கம் அருகிலுள்ள கட்டிடங்களுக்கு மிதமான பரவலான சேதத்தை ஏற்படுத்தியது. ஆகையால், சரிவுகள் எதுவும் இல்லை. பாதிக்கப்பட்ட கட்டிடங்களில் நாகானில் ஒரு பல்லடுக்கு மாடிக் கட்டிடம் அதன் பக்கவாட்டில் சாய்ந்து அருகிலுள்ள கட்டிடத்தின் மேல் சாய்ந்தது. வீடுகள் மற்றும் வணிக கட்டிடங்களின் சுவர்களிலும் விரிசல் தோன்றியது. செங்கற்கள் விழுந்ததில் ஒரு சில வாகனங்கள் சேதமடைந்தன. நிலச்சரிவு மற்றும் நிலத்தின் சீர்குலைவு அசாமில் பதிவாகியுள்ளது. அருகிலுள்ள பூடானிலும் கட்டிடங்களுக்கு சேதம் ஏற்பட்டதாக அறிவிக்கப்பட்டது, மேலும் இரண்டு நபர்கள் காயமடைந்தனர். காம்ரூப் மெட்ரோ மற்றும் நாகான் மாவட்டங்களில் இருவர் நிலநடுக்கத்தால் மாரடைப்பால் இறந்தனர், மேலும் பத்து பேர் காயமடைந்தனர்.
# மீனாட்சி சிரோத்கர்


**மீனாட்சி சிரோத்கர்** (*Meenakshi Shirodkar*) (11 அக்டோபர் 1916&nbsp;- 3 ஜூன் 1997) ஓர் இந்திய நடிகையாவார். முக்கியமாக மராத்தித் திரைப்படங்களிலும், மராத்தி நாடகங்களிலும், தொலைக்காட்சியிலும் இவர் பணியாற்றினார். 1938இல் திரையுலகில் அறிமுகமாகி 1970களின் ஆரம்பம் வரை தொடர்ந்து படங்களில் நடித்து வந்தார். மாஸ்டர் விநாயக்குடன் *பிரம்மச்சாரி* (1938) என்ற மராத்தி படத்தில் நீச்சலுடையில் இவர் தோன்றியது பாரம்பரிய பார்வையாளர்களை திகைக்க வைத்தது. இவர் இரண்டு பாலிவுட் நடிகைகளான, நம்ரதா சிரோத்கர், சில்பா சிரோத்கர் ஆகியோரின் பாட்டியாவார்.  

## தனிப்பட்ட வாழ்க்கை
மீனாட்சி அக்டோபர் 11, 1916 அன்று ஒரு மராத்தியக் குடும்பத்தில் இரத்தன் பெட்னேகராக பிறந்தார். சிறுவயதிலேயே இந்திய பாரம்பரிய இசையைக் கற்கத் தொடங்கினார். 1936ஆம் ஆண்டில், மருத்துவர் சிரோத்கரை மணந்தார். இவர்களுக்கு ஒரு மகன் பிறந்தார். இவரது பேத்திகள் பாலிவுட் நடிகைகளான நம்ரதா சிரோத்கரும் சில்பா சிரோத்கரும் திரைப்படத் துறையிலும் பணியாற்றியுள்ளனர். நம்ரதா 1993இல் மிஸ் இந்தியாவாக பட்டம் சூட்டப்பட்டார்.  

## இறப்பு
4 ஜூன் 1997 அன்று, மீனாட்சி சிரோத்கர் தனது 80 வயதில் மும்பையில் இறந்தார்.
# ஜெய்ஸ்ரீ டி.



**ஜெய்ஸ்ரீ தள்பதே** (*Jayshree Talpade*) (பிறப்பு 1953கள்) ஓர் இந்திய நடிகையும், நடனக் கலைஞரும் ஆவார். இவர் பெரும்பாலும் பாலிவுட் படங்களில் நடிக்கிறார்.  

## தொழில்
ஜெய்ஸ்ரீ, தனது தொழில் வாழ்க்கையை 5 வயதில் 1958 இல் *கூஞ் உதி ஷெஹ்னா* என்ற படத்துடன் தொடங்கினார். கதக் நடனக் கலைஞரான இவர் படங்களில் குத்துப் பாடல்களுக்கு நடனங்களை நிகழ்த்தத் தொடங்கியபோது புகழ் பெற்றார். இருப்பினும், இவர் ஏற்கனவே *சங்கீத் சாம்ராட் தான்சேன்*, *ஜமீன் கே தாரே* (1960), *பியார் கி பியாஸ்* (1961) ஆகியவற்றில் குழந்தைக் கலைஞராக தொழிலில் காலூன்றியிருந்தார். இயக்குநர் கோபி கிஷன் ஒரு படத்தில் நடனமாட வாய்ப்பளித்தார். ஆரம்பத்தில் தான் மருத்துவராக வேண்டும் என நினைத்தார். ஆனால் திரைப்பட இயக்குநர் அமித் போஸ் 1968 இல் "அபிலாஷா" என்ற படத்தில் நடனமாட வாய்ப்பு அளித்தார். அதன் பிறகு, இவர் 1970 மற்றும் 1980களில் 500க்கும் மேற்பட்ட திரைப்படங்களில் நடனமாடினார். இவர் காட்டேரி-நகைச்சுவை, அனுதாபமான பாத்திரங்களை செய்துள்ளார். ஜெய்ஸ்ரீ பெங்காலி, தமிழ், தெலுங்கு, மலையாளம், கன்னடம், மார்வாடி, ராஜஸ்தானி, ஆங்கிலம், சிந்தி, அசாமி, போஜ்புரி, ஒரியா, அரியானி, கரியாலி, நேபாளி, பஞ்சாபி, மராத்தி, குஜராத்தி உள்ளிட்ட பல்வேறு இந்திய மொழிகளில் நடித்துள்ளார்.  

இவர் முகமது ரபி, மன்னா தே, முகேஷ், ஆஷா போஸ்லே போன்ற நட்சத்திரங்களுடன் உலகம் முழுவதும் மேடையில் நடித்துள்ளார். மராத்தி படத்துக்காக இரு முறை மகாட்டிரா மாநில அரசு விருதுகள், 3 குசராத்து மாநில அரசு விருதுகள், ஐதராபாத்து விருது, தில்லி, மும்பையிலிருந்து 6 அரிமா சங்க விருது போன்றவற்றைப் பெற்றுள்ளார். போஜ்புரி திரைப்படங்களுக்காகவும், குசராத்தி திரைப்படங்களுக்காகவும் வாழ்நாள் சாதனையாளர் விருதைப் பெற்றார்.  

## சொந்த வாழ்க்கை
1989 ல் திரைப்பட இயக்குநர் ஜெயப்பிரகாஷ் கர்நாடகியை (முன்னாள் நடிகரும் இயக்குனருமான மாஸ்டர் விநாயக்கின் மகன்) திருமணம் செய்து கொண்டார். இவர்களுக்கு சுவஸ்திக் ஜே கர்நாடகி ஒரு மகன் உள்ளார். இவரது சகோதரி மீனா டி. ஒரு நடிகையும் நடனக் கலைஞரும் ஆவார். சிரேயசு தள்பதே இவரது மருமகனாவார்.
# சுரிந்தர் சிங் சோதி



**சுரிந்தர் சிங் சோதி** (**Surinder Singh Sodhi)** இந்தியாவைச் சேர்ந்த வளைகோல் பந்தாட்ட வீரராவார். 16 ஆண்டு இடைவெளிக்குப் பிறகு 1980 ஆம் ஆண்டு ஒலிம்பிக் போட்டிகளில் வளைகோல் பந்தாட்டப் போட்டியில் இந்தியாவிற்கு தங்கப் பதக்கம் கிடைப்பதில் முக்கியப் பங்கு வகித்த காரணத்தால் இவர் பிரபலமானார். இவர் மத்திய முன்கள ஆட்டக்காரராக இந்திய அணியில் விளையாடினார்.  

எசுப்பானியாவுக்கு எதிரான இறுதிப் போட்டியில், சுரிந்தர் சிங் சோதி இந்தியாவுக்கு ஒரு அற்புதமான தொடக்கத்தைக் கொடுத்தார். ஏனெனில் இத்தொடக்கம் இரண்டாவது பாதியின் ஆரம்பத்தில் இந்தியா மூன்று கோல்கள் முன்னிலை பெற உதவியது. சுரிந்தர் சிங் சோதி அதில் 2 கோல்கள் அடித்தார். ஆனால் எசுப்பானியா இந்திய அணியின் பாதுகாப்பைத் தாக்கி இறுதி 6 நிமிடங்களே உள்ள நிலையில் 2 கோல்கள் அடித்து விளையாட்டுக்குத் திரும்பியது. முகமது சாகித் இந்தியாவுக்காக மேலும் ஒரு கோல் அடித்தார். இருப்பினும், 4 நிமிடங்கள் மட்டுமே மீதமுள்ள நிலையில் எசுப்பானிய அணியின் தலைவர் யுவான் அமத் எசுப்பானியாவிற்காக மேலும் ஒரு கோல் அடித்தார். பரபரப்பான கட்டத்தை அடைந்த கடைசி சில நிமிடங்களில் இந்தியா இறுதியாக 4-3 என்ற கோல்கள் கணக்கில் வென்றது. இதனால் நீண்ட காலத்திற்குப் பிறகு ஒலிம்பிக் போட்டியில் இந்தியா தங்கத்தை மீண்டும் பெற்றது. முந்தைய ஆட்டத்தில் சுரிந்தர் சிங் சோதி தான்சானியாவுக்கு எதிராக 5 கோல்களையும் கியூபாவுக்கு எதிராக 4 கோல்களையும் அடித்தார்.  

1980 மாசுகோ ஒலிம்பிக்கில் சோதி அடித்த 15 கோல்கள், வளை கோலாட்ட விளையாட்டுகளில் தனி நபர் அடித்த இரண்டாவது அதிக கோல்கள் மற்றும் ஒலிம்பிக் வளைகோல் பந்தாட்டப் போட்டியில் இந்தியர் அடித்த அதிக கோல்கள் ஆகும். 1956 மெல்போர்ன் ஒலிம்பிக்கில் உத்தம்சிங் அடித்திருந்த 15 கோல்கள் என்ற முந்தைய சாதனையை இப்போட்டியில் சோதியும் சமன் செய்தார்.
# போசு நிறுவனம்



**போசு நிறுவனம்** (*Bose Institute*)(**பாசு பிகியன் மந்திர்**) இந்தியாவின் பழமையான பொது ஆராய்ச்சி நிறுவனம் ஆகும். இந்த நிறுவனம் 1917ஆம் ஆண்டில் இந்தியத் துணைக்கண்டத்தில் நவீன அறிவியல் ஆராய்ச்சியின் தந்தை ஆச்சார்யா சர் ஜகதீஷ் சந்திர போசால் நிறுவப்பட்டது. போசு இறக்கும் வரை முதல் இருபது ஆண்டுகள் இதன் இயக்குநராக இருந்தார். கல்கத்தா பல்கலைக்கழகத்தில் இயற்பியல் பேராசிரியராக நோபல் பரிசு பெற்ற ச. வெ. ராமனுக்குப் பின் வந்த தேபேந்திர மோகன் போசு, அடுத்த முப்பது வருடங்களுக்கு போசு நிறுவனத்தின் இயக்குநராக இருந்தார். உலகளாவிய போக்குகளுடன் ஒத்திசைவாக ஆசியாவிலும் இந்தியாவிலும் உள்ள இடைநிலை ஆராய்ச்சி என்ற கருத்துக்கு இந்த நிறுவனம் முன்னோடியாக இருந்தது.  

## கல்வி

### ஆராய்ச்சி
இயற்பியல், வேதியியல், தாவர உயிரியல், நுண்ணுயிரியல், மூலக்கூறு மருத்துவம், உயிர்வேதியியல், உயிர் இயற்பியல், உயிர் தகவலியல் மற்றும் சுற்றுச்சூழல் அறிவியல் ஆகிய துறைகளில் தற்போதைய ஆராய்ச்சி மேற்கொள்ளப்படுகிறது. உலகளாவிய போக்குகளுடன் ஒத்திசைவாக ஆசியாவிலும் இந்தியாவிலும் உள்ள இடைநிலை ஆராய்ச்சி என்ற கருத்துக்கு இந்த நிறுவனம் முன்னோடியாக இருந்து வருகிறது. தாவரங்களில் உள்ள தூண்டுதலின் விளைவு குறித்து போஸ் நிறுவனத்தில் ஜெகதீஷ் சந்திர போசின் முன்னோடிப் பணி தாவரங்களில் பல்வேறு தூண்டுதல்களைக் கடத்துவதற்கான மின் இயல்பை நிறுவுவதற்கு உதவியாக இருந்தது. இந்த நிறுவனம் மிக முக்கியமான கண்டுபிடிப்புகளுக்குப் பங்களித்துள்ளது மற்றும் சர்வதேச புகழ்பெற்ற ஆராய்ச்சியாளர்களான சம்பு நாத் தே (காலரா நச்சு கண்டுபிடித்தவர்), தேபேந்திர மோகன் போசு (நோபல் பரிசு பெற்றவர் சான்றளித்தபடி துகள் இயற்பியலில் புகைப்பட எமல்ஷன் தகடுகளைப் பயன்படுத்துவதில் முன்னோடியாக இருந்தார். சிஎஃப் பவல்) பிபா சவுத்ரி மற்றும் கோபால் சந்திர பட்டாச்சார்யா, ஷ்யாமதாஸ் சட்டர்ஜி (இணைவு பற்றிய ஆராய்ச்சிக்குப் பெயர் பெற்றவர் )  

| * ஜெகதீஷ் சந்திர போசு, 1917-1937
* தேபேந்திர மோகன் போசு, 1937-1967
* சவுந்ரீந்திர மோகன் சிர்கார், 1967-1975
* சுஷில் குமார் முகர்ஜி, 1976
* எஸ்சி பட்டாச்சார்யா, 1977-1984
* பைரேந்திர பிஜோய் பிஸ்வாசு, 1985-1990
* பி.கே.ராய், 1992-2000
* மக்சூத் சித்திக், 2001-2005
* சிபாஜி ரஹா, 2006-2016
* உதய் பாண்டியோபாத்யாய், 2019- | } |
| --- | --- |

### அருங்காட்சியகம்
ஜெகதீஷ் சந்திர போஸ் தான் பயன்படுத்திய கருவிகளைக் காட்சிப்படுத்தத் தொடங்கினார். இதன் தொடர்ச்சியான செயல்முறையாக, 1986-87 ஆம் ஆண்டில் தற்போதைய அருங்காட்சியகம் தோன்றியது. இந்த தொழில்நுட்ப அருங்காட்சியகத்தின் முக்கிய நோக்கம் சர் ஜேசி போஸால் வடிவமைக்கப்பட்ட, தயாரிக்கப்பட்ட மற்றும் பயன்படுத்தப்பட்ட சில கருவிகளை, தனிப்பட்ட உடைமைகள் மற்றும் நினைவுச் சின்னங்களைக் காட்சிப்படுத்திப் பராமரிப்பதாகும். இந்த அருங்காட்சியகம் 93/1 ஏபிசி சாலையில் (முன்பு மேல் வட்ட சாலை) பிரதான வளாகத்தில் உள்ளது. இது அனைத்து வார நாட்களிலும் திறந்திருக்கும்.  

### நிதி
போசு நிறுவனம் இந்திய அரசின் அறிவியல் மற்றும் தொழில்நுட்பத் துறையால் நிதியளிக்கப்படுகிறது.  

## குறிப்பிடத்தக்க ஆராய்ச்சியாளர்கள்

- ஜகதீஷ் சந்திர போஸ்
- தேபேந்திர மோகன் போசு
- கோபால் சந்திர பட்டாச்சார்யா
- பீபா சௌத்ரி
- சியாமதாஸ் சட்டர்ஜி
- சம்பு நாத் தே
- டிபங்கர் ஹோம்
- சித்தார்த்த ராய்
- இந்திராணி போசு
- ஜோயோதி பாசு
- சம்பா தாசு
# பிரீத்தி சர்மா


**பிரீத்தி சர்மா** (*Preethi Sharma*) (பிறப்பு: 31 சனவரி 1999) என்பவர் தென்னிந்திய தொலைக்காட்சி நடிகை ஆவார். இவர் குறிப்பாக தமிழ், தெலுங்கு மொழி தொலைக்காட்சி நிகழ்ச்சிகளில் 2018 ஆம் ஆண்டு முதல் நடித்து வருகின்றார்.  
## நடிப்புத்துறையில்
இவர் கலர்ஸ் தமிழ் தொலைக்காட்சியில் ஒளிபரப்பான திருமணம் தொடரில் அனிதாவாக அறிமுகம் ஆனார். அதனைத் தொடர்ந்து சன் தொலைக்காட்சியில் சித்தி–2 என்னும் தொலைக்காட்சித் தொடரில் வென்பா கவின் ஆக நடித்து வருகிறார்.  

## தொலைக்காட்சி
| ஆண்டு | தலைப்பு | கதாப்பாத்திரம் | மொழி | தொலைக்காட்சி | குறிப்பு |
| --- | --- | --- | --- | --- | --- |
| 2018–2020 | திருமணம் | அனிதா | தமிழ் | கலர்ஸ் தமிழ் தொலைக்காட்சி |  |
| 2020-தற்போது வரை | சித்தி–2 | வென்பா கவின் | தமிழ் | சன் தொலைக்காட்சி |  |
| 2022 | சின்னப் பாப்பா பெரிய பாப்பா | பெரிய பாப்பா | தமிழ் | } |  |
# ஜிபேசு குமார்

**ஜிபேசு குமார்** (Jibesh Kumar) (பிறப்பு 25 சூலை 1973) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். அவர் தற்போது 2020 பீகார் சட்டமன்றத் தேர்தலில் ஜலே தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். ஜிபேசு குமார் தற்போது பீகார் அரசாங்கத்தில் தொழிலாளர் வளத்துறை மற்றும் தகவல் தொழில்நுட்ப அமைச்சராக பணியாற்றி வருகிறார்.  

## அரசியல் பின்னணி
ஜிபேசு குமார் 1981 முதல் 1998 வரை அகில் பாரதிய வித்யார்த்தி பரிஷத்தின் தீவிர உறுப்பினராக இருந்தார். இவர் 1998 முதல் 2002 வரை முதன்மை உறுப்பினராக பணியாற்றினார். பின்னர் இவர் 2002 முதல் பாரதிய ஜனதா கட்சியின் தீவிர உறுப்பினராகப் பணியாற்றினார்.  

பீகார் சட்டமன்றத்திற்கு 2015 ஆம் ஆண்டில் ஜலே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

மீண்டும் 2020 இல் அவர் அதே இடமான ஜாலே தொகுதியில் 21,796 வாக்குகள் வித்தியாசத்தில் வெற்றி பெற்றார். இதன் மூலம் இரண்டாவது முறையாக சட்டமன்ற உறுப்பினராக பாரதீய ஜனதா கட்சியிலிருந்து தேர்ந்தெடுக்கப்பட்டார்.
# பங்கஜ் குமார் மிஸ்ரா


**பங்கஜ் குமார் மிஸ்ரா** (*Pankaj Kumar Mishra*) பீகாரைச் சேர்ந்த ஓர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். 2020 பீகார் சட்டமன்றத் தேர்தலில் ஜனதா தளம் சார்பில் போட்டியிட்டு இருன்னிசைத்பூர் சட்டமன்றத் தொகுதியில் போட்டியிட்டு வெற்றி பெற்றார்.
# கே. சி. பழனிச்சாமி (கரூர்)



**கே. சி. பழனிச்சாமி**, 2004-ஆம் ஆண்டில் பதினான்காவது மக்களவை இந்திய நாடாளுமன்ற மக்களவை உறுப்பினராக கரூர் மக்களவைத் தொகுதியிலிருந்து திமுக சார்பில் தேர்ந்தெடுக்கப்பட்டவர். இவர் 2011 சட்டமன்றத் தேர்தலில் அரவக்குறிச்சி சட்டமன்ற தொகுதியிலிருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டவர். இவர் 1986 முதல் 1991 முடிய கரூர் நகராட்சி மன்றத் துணைத்தலைவராக செயல்பட்டார்.  

திமுக சொத்துப் பாதுகாப்புக்குழு உறுப்பினராக உள்ள கே. சி. பழனிச்சாமி, வங்கிகளிடமிருந்து வாங்கிய கடனை திருப்பிச் செலுத்த முடியாத காரணத்தால், இவர் வங்கிக் கடனுக்காக அடமானம் வைத்த ரூபாய் 197.79 கோடி மதிப்புள்ள சொத்துகளை விற்பனை செய்வதாகக் கோவை பாரத ஸ்டேட் வங்கி அறிவித்துள்ளது.
# சந்திரகலா


**சந்திரகலா** (*Chandrakala*) தெலுங்கு, கன்னடம், தமிழ், மலையாளம், இந்தி போன்ற மொழித் திரைப்படங்களில் தோன்றிய ஓர் இந்திய திரைப்பட நடிகை ஆவார்.  

## திரைப்பட வாழ்க்கை
1963 இல் கன்னடத் திரைப்படங்களில் அறிமுகமானார். மேலும், ராஜ்குமார், கல்யாண் குமார், உதய் குமார், ராஜேஷ் ஆகியோருடன் இணைந்து நடித்தார். 1971 ஆம் ஆண்டில், சிவாஜி கணேசன் ஸ்ரீகாந்த் ஆகியோருடன் தமிழில் வெளியான பிராப்தம் என்ற படத்தில் அறிமுகமானார். இயக்குநர் ஸ்ரீதர் இயக்கிய அலைகள் படத்தில் மிக முக்கியமான பாத்திரத்தில் நடித்திருந்தார். காலங்களில் அவள் வசந்தம், உலகம் சுற்றும் வாலிபன், மூன்று தெய்வங்கள் (நடிகர் சிவகுமாரின் இணை ) ஆகியவை இவரது மற்ற இவர் மென்மையான பாத்திரங்களுக்காக நன்கு அறியப்பட்டார். சம்பூர்ண இராமாயணத்தில் (1971), சீதா தேவியின் நடிப்பில் பார்வையாளர்களையும் விமர்சகர்களையும் கவர்ந்தார்.  

இவர் தனது காலத்தின் கிட்டத்தட்ட அனைத்து நட்சத்திரங்களுடன் நடித்தார். தெலுங்கில் இவர் என். டி. ராமராவ், அக்கினேனி நாகேஸ்வர ராவ், சோபன் பாபு, கிருஷ்ணா, கிருஷ்ணம் ராஜூ தமிழில் ம. கோ. இராமச்சந்திரன், சிவாஜி கணேசன், முத்துராமன் ஆகியோருடன் நடித்தார். *நோமு* என்ற தெலுங்குத் திரைப்படத்தில் கதாநாயகியாக நடித்தது இவரது மிகப்பெரிய வெற்றி எனலாம்.  

## இறப்பு
சந்திரகலா 21 ஜூன் 1999 அன்று 48 வயதில் புற்றுநோயால் இறந்தார்.